ET Euroopa Liidu Teataja C 84/14

Teadaanne – Korea Vabariigi päritolu geograafilised tähised

2009/C 84/11

Käimasolevate läbirääkimiste raames, mille eesmärk on sõlmida vabakaubandusleping Korea Vabariigiga, kaalutakse allpool esitatud ning põllumajandustoodete kvaliteedikontrolli käsitleva seaduse (Agricultural Products Quality Control Act) alusel Korea Vabariigis registreeritud nimetuste kaitset Euroopa Ühenduses geograafiliste tähistena. Kõnealuses loetelus olevad nimetused on täienduseks nimetustele, mis on vastuväite esitamiseks avaldatud 7. juuni 2008. aasta ELT 2008/C seerias 141/15 ja mille kaitset Euroopa Ühenduses jätkuvalt kaalutakse.

Nõukogu 20. märtsi 2006. määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) (1) reguleerimisalasse jäävate toodete puhul kaalutakse nende kaitset kõnealuse määruse artikliga 7 ettenähtud registrisse lisamise abil.

Komisjon kutsub liikmesriike või kolmandaid riike või liikmesriikides või kolmandates riikides tegutsevaid või seal asuvaid füüsilisi või juriidilisi isikuid, kellel on õigustatud huvi, esitama vastuväiteid sellise kaitse suhtes, esitades nõuetekohaselt põhjendatud vastuväite.

Euroopa Komisjon peab vastuväited kätte saama kahe kuu jooksul alates käesoleva dokumendi avaldamisest.

Vastuvõetavad on üksnes need vastuväited, mis saadakse eespool sätestatud tähtaja jooksul, ning millest nähtub, et vastava nimetuse kaitse:

a) oleks vastuolus taimesordi või loomatõu nimetusega ning võib seetõttu eksitada tarbijat toote tegeliku päritolu osas (määruse (EÜ) nr 510/2006 artikli 3 lõige 2);

b) oleks täielikult või osaliselt homonüümne määruse (EÜ) nr 510/2006 kohaselt juba registreeritud nimetusega, mis võib põhjustada kõnealuse määruse artikli 3 lõikes 3 kirjeldatud olukordi;

c) võiks kaubamärgi mainet ja tuntust ning kasutamise aega arvesse võttes eksitada tarbijat toote tegeliku määratluse osas (määruse (EÜ) nr 510/2006 artikli 3 lõige 4);

d) ohustaks täiesti või osaliselt identset nime või kaubamärki või tooteid, mida on õiguspäraselt turustatud vähemalt viis aastat enne käesoleva teatise avaldamiskuupäeva (määruse (EÜ) nr 510/2006 artikli 7 lõike 3 punkt c);

e) või kui nad esitavad üksikasjad, millest võib järeldada, et kaalumisel olev nimetus on üldnimetus määruse (EÜ) nr 510/2006 artikli 3 lõike 1 tähenduses.

Eespool osutatud kriteeriume hinnatakse ühenduse territooriumist lähtuvalt; intellektuaalomandi õiguste korral hinnatakse neid vaid territooriumil või territooriumidel, kus nimetatud õigused on kaitstud.

Vastuväited tuleks saata järgmisele e-posti aadressile: AGRI-A2@ec.europa.eu

Käesoleva teatisega ei piirata võimalust kohaldada Korea Vabariigi päritolu nimetuste registreerimist määruse (EÜ) nr 510/2006 artikli 5 lõike 9 alusel.

Põllumajandustoodete ja toiduainete geograafiliste tähiste loetelu (2)

* Märkus: A: põllumajandustoode; P: töödeldud toode; L: loomakasvatussaadus; F metsasaadus

1. Taime- ja loomakasvatussaadused

Reg. nr (3) Toode (4) Registreerimiseks esitatud nimetus (5) Nimetus inglise keeles (6) Märkus (7) Võimalik vastav kaubamärgi klass (8) Tähelepanekud (9) 46 Arbuus Haman Subak ( ) Haman Watermelon A 31 47 Ženšenni tooted Goryeo Insamjepum ( ) Korean Ginseng Products P 31 48 Ženšenni tooted Goryeo Hongsamjepum ( ) Korean Red Ginseng Products P 31 49 Oder Gunsan Chalssalborissal ( ) Gunsan Glutinous Barley A 30 50 Roheline tee Jeju Nokcha ( ) Jeju Green Tea P 30 51 Veiseliha Hongcheon Hanwoo ( ) Hongcheon Hanwoo Beef L 29





2. Metsasaadused

Reg. nr Toode Registreerida soovitud nimetus Nimetus inglise keeles Märkus Võimalik vastav kaubamärgi klass Tähelepanekud 15 Kontpuu marjad Gurye Sansuyu ( ) Gurye Corni fructus F 31 16 Mahl Gwangyang baekunsan Gorosoe ( ) Gwangyang baekunsan Acer mono sap F 32

(1) ELT L 93, 31.3.2006, lk 12.

(2) Loetelu, nagu selle on esitanud Korea Vabariigi ametiasutused käimasolevate vabakaubanduslepingu sõlmimise läbirääkimiste raames. Väljavõte Korea Vabariigi geograafiliste tähiste andmebaasist, mis on seotud põllumajandustoodete kvaliteedikontrolli käsitleva seadusega nr 7675, 4. august 2005.

(3) Tulp „Reg. nr”, nagu selle on esitanud Korea Vabariigi ametiasutused.

(4) Tulp „Toode”, nagu selle on esitanud Korea Vabariigi ametiasutused.

(5) Tulp „Transkriptsioon inglise keeles”, nagu selle on esitanud Korea Vabariigi ametiasutused.

(6) Tulp „Nimetus inglise keeles”, nagu selle on esitanud Korea Vabariigi ametiasutused.

(7) Tulp „Märkus”, nagu selle on esitanud Korea Vabariigi ametiasutused.

(8) Tulp „Võimalik vastav kaubamärgi klass”, mida Korea Vabariigi ametiasutused ei ole esitanud. Ainult teadmiseks. Aluseks on kaupade ja teenuste rahvusvaheline klassifikatsioon (Nizza klassifikatsioon).

(9) Tulp „Tähelepanekud”, mida Korea Vabariigi ametiasutused ei ole esitanud. Ainult teadmiseks.